Diari Oficial de la Generalitat Valenciana


Sumari del DOGV 5696, del 05-02-2008 (2008/577)

Judici verbal número 000039/2007-A. Notificació de la sentència a Francisca García Muñoz.
-----------------------------------------------------------------------------------------

### Dades del document

Número de DOGV
:   5696

Data del DOGV
:   05-02-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/577


Data del document
:   08-01-2008

Organisme emissor
:   Jutjat de Primera Instància Número 4 d'Alcoi

Tipus de document
:   Edicte

Descriptors 

:   * sistema judicial

Judici verbal número 000039/2007-A. Notificació de la sentència a Francisca García Muñoz.  
 [2008/577]  
Judici: judici verbal (desnonament per falta de pagament) número 000039/2007-A  
Part demandant: Consuelo de la Trinidad Soler Gisbert  
Part demandada: Francisca García Muñoz  
En el judici que s'esmenta, s'ha dictat la resolució que té el text literal següent:  
«Sentència número 167/2007  
Alcoi, 29 de novembre 2007  
María Teresa Quilis Soler, jutgessa substituta del Jutjat de Primera Instància número 4 d'esta ciutat, ha vist les presents actuacions de judici verbal en exercici acumulat d'accions de desnonament per falta de pagament i de reclamació de rendes i quantitats assimilades que, amb el número 39/2007, es tramiten en este jutjat i en les quals són part demandant Consuelo de la Trinidad Soler Gisbert, representada per la procuradora dels tribunals María Luisa Casasempere Sanus i assistida per la lletrada Reyes Albert Mota, contra la demandada Francisca García Muñoz, en situació de rebel·lia processal.  
Antecedents de fet  
Primer. La representació processal de la part actora va presentar amb data 19 de gener de 2007 demanda de juí verbal en l'exercici d'acció acumulada de falta de pagament de rendes i desnonament contra la demandada, en virtut de contracte d'arrendament subscrit entre les parts, en data 14 de febrer de 2006, sobre l'immoble situat en el carrer Sant Rosa d'Alcoi, número 8-5é, porta. 3, i del qual la demandant és propietària.  
Segon. Admesa a tràmit la demanda per mitjà de la interlocutòria de 25 de gener de 2007, en la dita resolució es va assenyalar com a data per a la celebració de juí que ha tingut lloc el dia de hui, on l'actora va ratificar la seua demanda, havent sigut declarat en rebel·lia la demandada.  
La part actora va ampliar la seua demanda quant a les quantitats meritades objecte d'arrendament des de la interposició de la demanda i va proposar la prova documental. Admesa esta sense més tràmit van quedar les actuacions vistes per a sentència.  
Tercer. En el present procediment s'han observat les prescripcions legals.  
Fonaments de dret   
Primer. Practicada en l'acte de la vista la prova proposada per la part actora, consistent en documental per reproduïda, i admeses per este jutge, del conjunt d'estes i de la seua valoració d'acord amb les regles de la sana crítica es considera acreditat que les parts litigants van celebrar amb data 14 de febrer de 2006 contracte d'arrendament sobre l'immoble propietat de l'actora, situat a Alcoi, carrer Sant Rosa, número 8-5é, porta 3ª, i es va establir una renda mensual de 250 € (document número 2 de la demanda).  
No obstant el que es va acordar, amb el pas del temps la demandada ha deixat d'abonar la renda pactada, concretament els mesos d'agost de 2006 fins a desembre del mateix any, i des del mes de gener fins a novembre de 2007, a més de despeses de llum, aigua, taxa de fems i impost sobre béns immobles (documents 3 al 20 que justifiquen les quantitats impagades). La quantitat deguda puja en total a 4.711,37 €. Tot això comporta, en aplicació del que s'ha establit en l'article 27.2 a) de la LAU de 1994, la facultat de l'actor de resoldre l'arrendament amb la següent estimació del desnonament per falta de pagament i de la reclamació de rendes per arrendament de l'immoble i quantitats assimilades, així com el llançament forçós si és el cas (en virtut del que disposa l'article 220 de la LEC).  
Basant-se en el que exposa i a l'empara dels preceptes legals anteriorment mencionats, pertoca estimar íntegrament la demanda de desnonament interposada per la demandant Consuelo de la Trinidad Soler Gisbert, contra Francisca García Muñoz, i en conseqüència, declarar resolt el contracte d'arrendament celebrat entre les parts del present procés, com també pertoca el desnonament de l'immoble, sol·licitat per l'actora en la seua demanda. La part demandada ha de procedir a l'abandó d'aquella amb l'advertència que si no ho verificaren voluntàriament es procedirà al seu desallotjament forçós i a costa seu en la data assenyalada.  
Segon. En matèria de costes regix l'article 394.1 LEC que preveu la imposició d'estes a la part que vera desestimades íntegrament les seues pretensions, en este cas al condemnat rebel Francisca García Muñoz, en situació de rebel·lia processa.   
Vistos els preceptes legals citats i la resta de general i pertinent aplicació,  
Dispositiva  
Estime íntegrament la demanda promoguda per la procuradora dels tribunals María Luisa Casasempere Sanus en nom i representació de Consuelo de la Trinidad Soler Gisbert, contra la demandada Francisca García Muñoz, en situació de rebel·lia processal, i en conseqüència, declare resolt el contracte d'arrendament subscrit per les parts litigants, de data 16 de febrer de 2006 en relació amb l'immoble situat en el carrer Sant Rosa número 8-5é, porta 3ª, d'Alcoi. La demandada haurà de deixar-lo lliure i expedit, a disposició de la part actora en el termini legal, amb l'advertència de llançament d'aquell a càrrec seu si no ho fa així. I condemne la demandada Francisca García Muñoz a pagar a l'actora la quantitat de quatre mil set-cents onze euros i trenta-set cèntims (4.711,11 €) en concepte de rendes i quantitats assimilades, més els interessos legals.  
Pertoca acordar igualment l'expressa imposició de les costes del procés a la part demandada.  
Notifiqueu la present resolució a les parts, prevenint-los que esta no és ferma, perquè es pot interposar recurs d'apel·lació amb la particularitat prevista en l'article 449.1 de la Llei d'Enjudiciament Civil i que s'ha de preparar davant d'este jutjat en el termini de cinc dies, comptats des de l'endemà de la notificació de la present.  
Esta és la meua sentència, de la qual es lliurarà testimoni perquè es notifique i es complisca, que pronuncie, mane i firme».  
Publicació. La present resolució ha sigut donada, llegida i publicada el dia de la data, per la jutgessa que la subscriu mentre celebrava audiència pública. De la qual cosa done fe.  
Atés el desconeixement de l'actual domicili o residència de la part demandada, per la provisió de 8 de gener de 2008, sa senyoria, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Comunitat Valenciana per a portar a efecte la diligència de notificació de la sentència dictada a la demandada Francisca García Muñoz, en situació de rebel·lia processal.  
Alcoi, 8 de gener de 2008.- El secretari judicial: Alexandre Ros Ros.